கேள்வி: ஒண்டிகநத்தம் - ஊர் பெயர் குறித்த கதை பற்றி நீங்கள் என்ன அறிந்துள்ளீர்கள்?
பதில்: அக்காலத்தில் இப்பகுதியில் வாழ்ந்த மக்கள் வீடு வாசலின்றி வசித்துவந்ததாகவும், அவர்கள் அனைவரும் ஒன்று சேர்ந்து இப்பகுதியை நிர்வகித்துவந்த பேரிகை ஜமீந்தார் தங்களுக்கு வீடுகள் கட்டித்தரக் கோரினார்களாம். ஏழை மக்களின் கோரிக்கையை ஏற்ற சமீன்தார் நிலத்தை மட்டும் கொடுத்தார். ஆனால் வீடு கட்டித்தரவில்லை. மக்களிடமும் தங்களுக்கு வீடு கட்டிக்கொள்ள பணம் இல்லாததால், அனைவரும் சேர்ந்து ஒரு பொது உண்டியல் ஒன்றை வைத்தனர். தாங்கள் வருவாயின் ஒரு பகுதியை அந்த உண்டியலில் சேர்த்துவந்தனர். பெரும் தொகை சேர்ந்த பிறகு அதில் இருந்த பணத்தை அவர்கள் சமமாக பகிர்ந்துகொண்டு அனைவரும் வீடு கட்டிக்கொண்டனர். இந்த நிகழ்வினைத் தொடர்ந்து இந்த ஊருக்கு ''ஒண்டிகநத்தம்'' என்ற பெயர் வந்ததாக ஒரு செவிவழிக்கதை நிலவுகிறது. ''ஒண்டிக'' என்ற தெலுங்கு மொழி சொல்லுக்கு உண்டியல் என்பது பொருளாகும். ''நத்தம்'' என்றால் தெலுங்கில் காலியாக உள்ள நிலம் என்பது பொருள். இந்த இரு சொற்களும் இணைந்து ஒண்டிகநத்தம் என்ற ஊர் பெயர் உருவானதாக கூறப்படுகிறது.